A legkirályabb dolog, amit felfedeztem az áramkörökkel kapcsolatban az, hogy
az áramkör lehet művészeti ág, és ha van kreatív ötletem kifejezhetem áramkörrel.
Tehát ha vannak ötleteid, felhasználhatod a technológiát, hogy életre keltsd őket.
Egy számítógépnél minden bemenet és kimenet egyfajta információ,
amelyet le lehet írni be- vagy kikapcsolt villamos jelekkel
vagyis egyesekkel és nullákkal.
A bemenetként beérkező információ feldolgozásához és kimenetként való
kiadásához a számítógépnek módosítania és kombinálnia kell a bevitt jeleket.
Ehhez a számítógép az áramköröket alkotó sokmillió elektronikus alkatrészt használ.
Nézzük közelebbről, hogy tudják módosítani és feldolgozni az áramkörök a nullákból
és egyesekből álló információt. Ez egy hihetetlenül egyszerű áramkör.
Kap egy elektromos jelet, és megfordítja.
Tehát ha a jel, amit kap 1, az áramkör 0-t ad vissza,
ha pedig 0-t adsz neki, az eredmény 1.
A jel, ami bemegy, nem az, mint ami kijön, ezért a neve "nem" áramkör.
A bonyolultabb áramkörök több jelet tudnak venni, kombinálják és más eredményt adnak.
Ebben a példában az áramkör két elektromos jelet vesz, ami minegyik lehet 1 vagy 0.
Ha bármelyik bejövő jel 0, az eredmény is 0.
Ez az áramkör csak akkor ad 1 eredményt,
ha az első és a második jel is 1, ezért a neve "és" áramkör.
Sok kis áramkör van, és ezek egyszerű logikai számításokat végeznek.